CELEX: 22017D1064
Language: sl
Date: 2015-10-30 00:00:00
Title: Sklep Skupnega odbora EGP št. 275/2015 z dne 30. oktobra 2015 o spremembi Priloge XIII (Promet) k Sporazumu EGP [2017/1064]

22.6.2017   
               
               
                  SL
               
               
                  Uradni list Evropske unije
               
               
                  L 161/62
               
            SKLEP SKUPNEGA ODBORA EGP
      št. 275/2015
      z dne 30. oktobra 2015
      o spremembi Priloge XIII (Promet) k Sporazumu EGP [2017/1064]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo (EU) št. 376/2014 Evropskega parlamenta in Sveta z dne 3. aprila 2014 o poročanju, analizi in spremljanju dogodkov v civilnem letalstvu, spremembi Uredbe (EU) št. 996/2010 Evropskega parlamenta in Sveta ter razveljavitvi Direktive 2003/42/ES Evropskega parlamenta in Sveta in uredb Komisije (ES) št. 1321/2007 in (ES) št. 1330/2007 (1) je treba vključiti v Sporazum EGP.
               
            
                  (2)
               
               
                  Prilogo XIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga XIII k Sporazumu EGP se spremeni:
      
                  1.
               
               
                  besedilo točke 66d (Uredba (EU) št. 996/2010 Evropskega parlamenta in Sveta) se nadomesti z naslednjim:
                  „32010 R 0996: Uredba (EU) št. 996/2010 Evropskega parlamenta in Sveta z dne 20. oktobra 2010 o preiskavah in preprečevanju nesreč in incidentov v civilnem letalstvu ter razveljavitvi Direktive 94/56/ES (UL L 295, 12.11.2010, str. 35), kakor jo spreminja:
                  
                              —
                           
                           
                              
                                 32014 R 0376: Uredba (EU) št. 376/2014 Evropskega parlamenta in Sveta z dne 3. aprila 2014 (UL L 122, 24.4.2014, str. 18).
                           
                        Za namene tega sporazuma se določbe Uredbe uporabljajo z naslednjimi prilagoditvami:
                  V členu 18(5) se doda naslednji pododstavek:
                  
                     ‚Lihtenštajn in Švica imata skupno nacionalno podatkovno bazo o dogodkih v civilnem letalstvu. Ustrezni podatki iz Lihtenštajna bodo vključeni v centralno podatkovno bazo skupaj s švicarskimi podatki.‘“;
                  
               
            
                  2.
               
               
                  za točko 66gb (Uredba Komisije (ES) št. 1330/2007) se vstavi naslednje:
                  
                              „66gc.
                           
                           
                              
                                 32014 R 0376: Uredba (EU) št. 376/2014 Evropskega parlamenta in Sveta z dne 3. aprila 2014 o poročanju, analizi in spremljanju dogodkov v civilnem letalstvu, spremembi Uredbe (EU) št. 996/2010 Evropskega parlamenta in Sveta ter razveljavitvi Direktive 2003/42/ES Evropskega parlamenta in Sveta in uredb Komisije (ES) št. 1321/2007 in (ES) št. 1330/2007 (UL L 122, 24.4.2014, str. 18).
                              Za namene tega sporazuma se določbe Uredbe uporabljajo z naslednjimi prilagoditvami:
                              Lihtenštajn in Švica imata skupno nacionalno podatkovno bazo o dogodkih v civilnem letalstvu. Ustrezni podatki iz Lihtenštajna bodo vključeni v centralno podatkovno bazo skupaj s švicarskimi podatki. Lihtenštajn bo zaradi dvostranskega sodelovanja s Švico pri dogodkih v civilnem letalstvu v Lihtenštajnu zahtevke iz te uredbe obravnaval v tesnem sodelovanju s Švico.“
                           
                        
            Člen 2
      Besedilo Uredbe (EU) št. 376/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 1. novembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 30. oktobra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 122, 24.4.2014, str. 18.
      
         (*1)  Navedena ni nobena ustavna zahteva.